CELEX: 62011TA0038
Language: bg
Date: 2015-12-16 00:00:00
Title: Дело T-38/11: Решение на Общия съд от 16 декември 2015 г. — Cathay Pacific Airways/Комисия (Конкуренция — Картели — Европейски пазар на въздушен превоз на товари — Споразумения и съгласувани практики относно редица компоненти на цените на услугите по въздушен превоз на товари (въвеждане на допълнителни такси за гориво и допълнителните такси за безопасност, неплащане на комисиони върху допълнителните такси) — Член 101 ДФЕС, член 53 от Споразумението за ЕИП и член 8 от Споразумението между Общността и Швейцария по въпроси на въздушния транспорт — Задължение за мотивиране)

8.2.2016   
            
            
               BG
            
            
               Официален вестник на Европейския съюз
            
            
               C 48/32
            
         Решение на Общия съд от 16 декември 2015 г. — Cathay Pacific Airways/Комисия
   (Дело T-38/11) (1)
   
   ((Конкуренция - Картели - Европейски пазар на въздушен превоз на товари - Споразумения и съгласувани практики относно редица компоненти на цените на услугите по въздушен превоз на товари (въвеждане на допълнителни такси за гориво и допълнителните такси за безопасност, неплащане на комисиони върху допълнителните такси) - Член 101 ДФЕС, член 53 от Споразумението за ЕИП и член 8 от Споразумението между Общността и Швейцария по въпроси на въздушния транспорт - Задължение за мотивиране))
   (2016/C 048/36)
   Език на производството: английски
   
      Страни
   
   
      Жалбоподател: Cathay Pacific Airways Ltd (Куинсуей, Хонг Конг, Китай) (представители: първоначално D. Vaughan, QC, R. Kreisberger, barrister, B. Bär-Bouyssière, адвокат, и M. Rees, solicitor, впоследствие D. Vaughan, R. Kreisberger и M. Rees)
   
      Ответник: Европейска комисия (представители: S. Noë, N. von Lingen и J. Bourke, впоследствие A. Dawes, подпомагани от J. Holmes, barrister)
   
      Предмет
   
   Искане за отмяна на Решение C(2010) 7694 окончателен на Комисията от 9 ноември 2010 година относно производство по прилагане на член 101 ДФЕС, член 53 от Споразумението за ЕИП и член 8 от Споразумението между Европейската общност и Конфедерация Швейцария по въпроси на въздушния транспорт (дело COMP/39258 — Въздушен превоз на товари) в частта му относно жалбоподателя и при условията на евентуалност искане да се намали размерът на наложената му глоба
   
      Диспозитив
   
   
               1)
            
            
               Отменя членове 2, 3 и 5 от Решение C(2010) 7694 окончателен на Комисията от 9 ноември 2010 година относно производство по прилагане на член 101 ДФЕС, член 53 от Споразумението за ЕИП и член 8 от Споразумението между Европейската общност и Конфедерация Швейцария по въпроси на въздушния транспорт (дело COMP/39258 — Въздушен превоз на товари) в частта относно Cathay Pacific Airways Ltd.
            
         
               2)
            
            
               Осъжда Европейската комисия да заплати направените от нея съдебни разноски и тези на Cathay Pacific Airways.
            
         
      (1)  ОВ C 72, 5.3.2011 г.